BODOLAND रादाब, Kokrajhar, November 30: ना फिसिनाय आरो जिब जुनार फिसिनायनि बिबांखौ बांहोनाय थांखिजों बिटिआरनि मावफुं सोद्रोमा राकेश ब्रह्मया बाक्सा जिल्लानि मुसलपुराव थानाय  ना बिफान मावख’याव मोनसे हाबाफारिनि गेजेरजों नानि आदारखौ  राननानै होदों । नानि आदार राननायनि उनाव मावफुं सोद्रोमा राकेश ब्रह्मया बुंथियोदि बे बाराव ना फिसिनायजों लोगोसेनो जिब जुनार फिसिनाय खामानिफोरखौ सोरखारा गोख्रों नोजोर लाखिदों आरो ना फिसिनायनि थाखाय फुख्रि जावनानै होनाय, ना जोलै होनाय, आदार होनाय आरो बेराम जायोब्ला सोरखारा फाहामथाइनि थाखाय राहा लानाय बायदि खामानिखौ मावनो थाखाय बिथांखि लादों होनना मिथिहोयो । बेजों लोगोसेनो ककलाबारि फार्मयाव 2 किल’मिटार फुख्रि जावनो थांखि लादों, उदालगुरियाव फुख्रिजों लोगोसेनो टुरिजम खालामनो थांखि लादों आरो नखर नखर फुख्रि जावना होनायनि थांखिखौ बिटिआर सोरखारा फैगौ बोसोरनिफ्राय मावनो आखाइयाव लादों होनना मिथिहोयो ।